ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ

ΠΡΟΣΟΧΗ: ΠΑΡΑΚΑΛΩ ΔΙΑΒΑΣΤΕ ΤΟ ΠΑΡΟΝ ΕΓΓΡΑΦΟ ΠΡΙΝ ΕΓΚΑΤΑΣΤΗΣΕΤΕ ΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ.

Το παρόν συνιστά άδεια χρήσης ανάμεσα σε εσάς και την εταιρεία με την επωνυμία Canon Inc., με έδρα στο 30-2 Shimomaruko 3-chome, Ohta-ku, Tokyo 146-8501, Ιαπωνία (εφεξής "Canon"), και αφορά το λογισμικό και τα σχετικά εγχειρίδια σε ηλεκτρονική ή "online" μορφή, αν υπάρχουν (καλούμενα εφεξής το "Λογισμικό") ή/και κείμενο, εικόνες, γραφικά και λοιπές δημιουργίες σε ψηφιακή μορφή ("Δεδομένα Περιεχομένων"), τα οποία σας παρέχονται με την παρούσα Άδεια Χρήσης Τελικού Χρήστη (το Λογισμικό και τα Δεδομένα Περιεχομένων θα αναφέρονται στο εξής το καθένα ξεχωριστά ή συλλογικά ως το "Λογισμικό για το οποίο χορηγείται Άδεια Χρήσης").

ΕΓΚΑΘΙΣΤΩΝΤΑΣ ΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ, ΣΥΜΦΩΝΕΙΤΕ ΝΑ ΔΕΣΜΕΥΘΕΙΤΕ ΑΠΟ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΦΩΝΙΑΣ. ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΦΩΝΙΑΣ, ΣΤΑΜΑΤΗΣΤΕ ΕΓΚΑΙΡΑ ΑΥΤΟ ΤΟ ΠΡΟΓΡΑΜΜΑ ΕΓΚΑΤΑΣΤΑΣΗΣ. ΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΔΕΝ ΘΑ ΕΓΚΑΤΑΣΤΑΘΕΙ ΚΑΙ ΔΕΝ ΘΑ ΕΧΕΤΕ ΔΙΚΑΙΩΜΑ ΧΡΗΣΗΣ ΤΟΥ. Συμφωνείτε να χρησιμοποιείτε το Λογισμικό για το οποίο χορηγείται Άδεια Χρήσης μόνο σύμφωνα με τους παρακάτω προβλεπόμενους όρους και προϋποθέσεις.

1. Κυριότητα και Δικαιώματα Πνευματικής Ιδιοκτησίας: Όλα τα δικαιώματα, τίτλοι και συμφέροντα επί του Λογισμικού για το οποίο χορηγείται Άδεια Χρήσης ανήκουν στην Canon ή των αδειοπαρόχων αυτής. Η Canon ή οι αδειοπάροχοι αυτής διατηρούν σε κάθε περίπτωση όλα τα δικαιώματα πνευματικής ιδιοκτησίας επί του Λογισμικού για το οποίο χορηγείται Άδεια Χρήσης και όλων των επιγενομένων αντιγράφων του, ανεξαιρέτως μορφής. Με την εξαίρεση όσων προβλέπονται στην παρούσα, η Canon δεν παρέχει ή μεταβιβάζει σε σας διά της παρούσας καμία άδεια ή δικαίωμα, ρητώς ή μη, σε σχέση με οποιοδήποτε δικαιώματα πνευματικής ιδιοκτησίας της Canon και των αδειοπαρόχων αυτής. Εσείς δεν θα τροποποιείτε, αφαιρείτε ή καταστρέφετε την ειδοποίηση περί δικαιωμάτων πνευματικής ιδιοκτησίας της Canon ή/και των αδειοπαρόχων αυτής που περιέχεται στο Λογισμικό για το οποίο χορηγείται Άδεια Χρήσης, συμπεριλαμβανομένων των αντιγράφων του.

2. Άδεια: Η άδεια σας να κάνετε χρήση του Λογισμικού για το οποίο χορηγείται Άδεια Χρήσης είναι μη αποκλειστική και μη μεταβιβάσιμη:

(1) Σας επιτρέπεται η χρήση του Λογισμικού (ο όρος ‘χρήση’ περιλαμβάνει την αποθήκευση, φόρτωση, εγκατάσταση, εκτέλεση ή προβολή του Λογισμικού) σε πολλαπλούς σας υπολογιστές για τη δική σας προσωπική χρήση. Απαγορεύεται η ενοικίαση, μίσθωση υπο-αδειοδότηση, δανειοδότηση, πώληση, ανάθεση, μεταβίβαση και μεταφορά του Λογισμικού.

(2) Επιτρέπεται η δημιουργία, χρήση και τροποποίηση των Δεδομένων Περιεχομένων (με τον όρο "χρήση" εννοείται η αποθήκευση, η φόρτωση, η εγκατάσταση, η εκτέλεση ή η προβολή των Δεδομένων Περιεχομένων) στους πολλαπλούς υπολογιστές σας για προσωπική σας χρήση. Απαγορεύεται η ενοικίαση, μίσθωση, υπο-αδειοδότηση, δανειοδότηση, πώληση, ανάθεση, μεταβίβαση και μεταφορά των Δεδομένων Περιεχομένων και των παράγωγων των Δεδομένων Περιεχομένων. Επιτρέπεται επίσης να εκτυπώσετε τα Δεδομένα Περιεχομένων ή τα παράγωγα των Δεδομένων Περιεχομένων ("Εκτυπώσεις") και να χρησιμοποιήσετε, έχετε χρησιμοποιήσει, να αντιγράψετε, να έχετε αντιγράψει και να διανείμετε τις Εκτυπώσεις για δικούς σας μη εμπορικούς σκοπούς. Δεν επιτρεπεται να χρησιμοποιήσετε, έχετε χρησιμοποιήσει, να αντιγράψετε, να έχετε αντιγράψει και να διανείμετε τις Εκτυπώσεις για εμπορικούς σκοπούς. Η Canon δεν φέρει ευθύνη για την από μέρους σας χρήση των Δεδομένων Περιεχομένων και των Εκτυπώσεων, ούτε θα ευθύνεται για τυχόν αξίωση που εγείρεται εναντίον σας και προκύπτει ή σχετίζεται με οποιονδήποτε τρόπο με τη χρήση των Δεδομένων Περιεχομένων και των Εκτυπώσεων, συμπεριλαμβανομένης οποιασδήποτε υποχρέωσης ή οποιωνδήποτε εξόδων προκύψουν από όλες τις αξιώσεις, απώλειες, ζημίες, αγωγές, δικαστικές αποφάσεις, δαπάνες αντιδικίας και δικηγορικές αμοιβές.

(3) Επιτρέπεται η δημιουργία εύλογου αριθμού αντιγράφων ασφαλείας του Λογισμικού για το οποίο χορηγείται Άδεια Χρήσης προς υποστήριξη της επιτρεπόμενης χρήσης, εφόσον όλα τα εν λόγω αντίγραφα θα περιέχουν την ειδοποίηση περί δικαιωμάτων πνευματικής ιδιοκτησίας της Canon, όπως αυτή εμφανίζεται στο αρχικό αντίγραφο που σας παρέχεται του Λογισμικού για το οποίο χορηγείται Άδεια Χρήσης.

(4) Με εξαίρεση των όσων προβλέπονται ρητά στο παρόν, απαγορεύεται η ενοικίαση, μίσθωση, υπο-αδειοδότηση, δανειοδότηση, πώληση, με οποιονδήποτε τρόπο μεταβίβαση, αντιγραφή, αναπαραγωγή, τροποποίηση, προσαρμογή, συγχώνευση, μετάφραση, μετατροπή σε άλλη γλώσσα προγραμματισμού, αναστροφή σχεδιασμού, αποσυμπίληση, μετατροπή, αποσυναρμολόγηση ή δημιουργία παράγωγων έργων βασισμένων στο Λογισμικό για το οποίο χορηγείται Άδεια Χρήσης ή σε μέρος αυτού, ούτε η μέσω τρίτου εκτέλεση των πιο πάνω ή η χρήση του Λογισμικού για το οποίο χορηγείται Άδεια Χρήσης, με εξαίρεση των όσων ρητά προβλέπονται στην παρούσα Συμφωνία και στο βαθμό και υπό τις συνθήκες που ρητά επιτρέπει ο νόμος.

3. Περιορισμός εξαγωγής: Αποδέχεστε να μην αποστείλετε ή μεταφέρετε το Λογισμικό για το οποίο χορηγείται Άδεια Χρήσης  εκτός της χώρας όπου αρχικά το αποκτήσατε, χωρίς την σχετική κυβερνητική άδεια, όπου αυτή απαιτείται. Δέχεστε να συμμορφωθείτε με όλους τους νόμους, περιορισμούς και κανονισμούς εξαγωγών κάθε χώρας που εμπλέκεται, καθώς και με τους Κανονισμούς Διεύθυνσης Εξαγωγών των Η.Π.Α. και να μην εξάγετε ή επανεξάγετε, άμεσα ή έμμεσα, το Λογισμικό για το οποίο χορηγείται Άδεια Χρήσης κατά παράβαση των προαναφερθέντων νόμων, περιορισμών και κανονισμών, ή χωρίς τις απαιτούμενες εγκρίσεις.

4. Λύση: Η παρούσα Συμφωνία τίθεται σε ισχύ με την εκ μέρους σας εγκατάσταση του Λογισμικού για το οποίο χορηγείται Άδεια Χρήσης και παραμένει σε ισχύ μέχρι τη λύση της. Μπορείτε να καταγγείλετε τη παρούσα Συμφωνία καταστρέφοντας το Λογισμικό για το οποίο χορηγείται Άδεια Χρήσης, συμπεριλαμβανομένου κάθε αντιγράφου. Η Συμφωνία μπορεί επίσης να λυθεί σε περίπτωση μη συμμόρφωσής σας με οποιονδήποτε από τους όρους και προϋποθέσεις της. Με τη λύση της Συμφωνίας για οποιονδήποτε λόγο, οφείλετε να καταστρέψετε αμέσως όλα τα αντίγραφα του Λογισμικού για το οποίο χορηγείται Άδεια Χρήσης, συμπεριλαμβανομένου οποιουδήποτε Λογισμικού για το οποίο χορηγείται Άδεια Χρήσης αποθηκευμένου στον σκληρό δίσκο οποιουδήποτε υπολογιστή στην κατοχή, στη δικαιοδοσία ή υπό τον έλεγχό σας. Επιπρόσθετα, η Canon δικαιούται να ασκήσει κάθε νόμιμο ή συμβατικό δικαίωμα, εξουσία ή ένδικο μέσο διαθέτει.

5. Υποστήριξη και ενημέρωση: Η Canon, οι θυγατρικές της και οι συνδεόμενες με αυτήν εταιρείες, καθώς και οι αντίστοιχοί τους διανομείς και αδειοπάροχοι, δεν είναι υπεύθυνοι για τη συντήρηση ή την υποστήριξη της χρήσης του Λογισμικού για το οποίο χορηγείται Άδεια Χρήσης. Η Canon, οι θυγατρικές της και οι συνδεόμενες με αυτήν εταιρείες, καθώς και οι αντίστοιχοί τους διανομείς και αδειοπάροχοι, δεν είναι υποχρεωμένοι να παρέχουν ενημερώσεις, επιδιορθώσεις ή υποστήριξη του Λογισμικού για το οποίο χορηγείται Άδεια Χρήσης, εκτός εάν συμφωνηθεί ρητά εγγράφως ανάμεσα σε εσάς και σε οποιαδήποτε από τις ανωτέρω επιχειρήσεις.

6. ΠΕΡΙΟΡΙΣΜΕΝΗ ΕΓΓΥΗΣΗ. Η ΑΔΕΙΑ ΧΡΗΣΗΣ ΤΟΥ ΛΟΓΙΣΜΙΚΟΥ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΠΑΡΕΧΕΤΑΙ "ΩΣ ΕΧΕΙ" ΧΩΡΙΣ ΚΑΜΙΑ ΕΓΓΥΗΣΗ ΟΠΟΙΟΥΔΗΠΟΤΕ ΕΙΔΟΥΣ, ΡΗΤΗ Ή ΜΗ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΚΑΙ ΟΧΙ ΠΕΡΙΟΡΙΣΤΙΚΑ ΤΩΝ ΜΗ ΡΗΤΩΝ ΕΓΓΥΗΣΕΩΝ ΣΧΕΤΙΚΑ ΜΕ ΤΗΝ ΕΜΠΟΡΕΥΣΙΜΟΤΗΤΑ, ΤΗΝ ΠΟΙΟΤΗΤΑ Ή/ΚΑΙ ΤΗΝ ΚΑΤΑΛΛΗΛΟΤΗΤΑ ΓΙΑ ΣΥΓΚΕΚΡΙΜΕΝΟ ΣΚΟΠΟ Ή ΣΧΕΤΙΚΑ ΜΕ ΤΗΝ ΠΑΡΑΒΙΑΣΗ ΟΠΟΙΟΥΔΗΠΟΤΕ ΔΙΚΑΙΩΜΑΤΟΣ, ΤΙΤΛΟΥ ΚΑΙ ΣΥΜΦΕΡΟΝΤΟΣ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΚΑΙ ΟΧΙ ΑΠΟΚΛΕΙΣΤΙΚΑ, ΤΩΝ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ.

ΕΣΕΙΣ ΦΕΡΕΤΕ ΤΟΝ ΚΙΝΔΥΝΟ ΣΧΕΤΙΚΑ ΜΕ ΤΗΝ ΠΟΙΟΤΗΤΑ ΚΑΙ ΤΗ ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ. ΣΕ ΠΕΡΙΠΤΩΣΗ ΠΟΥ ΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΑΠΟΔΕΙΧΘΕΙ ΕΛΑΤΤΩΜΑΤΙΚΟ, ΕΣΕΙΣ (ΚΑΙ ΟΧΙ Η CANON, ΟΙ ΘΥΓΑΤΡΙΚΕΣ ΤΗΣ Ή ΟΙ ΣΥΝΔΕΟΜΕΝΕΣ ΜΕ ΑΥΤΗΝ ΕΤΑΙΡΕΙΕΣ, ΚΑΘΩΣ ΚΑΙ ΟΙ ΑΝΤΙΣΤΟΙΧΟΙ ΑΝΤΙΠΡΟΣΩΠΟΙ Ή ΔΙΑΝΟΜΕΙΣ ΤΟΥΣ) ΑΝΑΛΑΜΒΑΝΕΤΕ ΤΟ ΚΟΣΤΟΣ ΤΗΣ ΑΠΑΡΑΙΤΗΤΗΣ ΣΥΝΤΗΡΗΣΗΣ, ΕΠΙΣΚΕΥΗΣ Ή ΔΙΟΡΘΩΣΗΣ.

ΣΕ ΚΑΠΟΙΕΣ ΠΟΛΙΤΕΙΕΣ ΤΩΝ Η.Π.Α. Ή ΑΛΛΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΕΤΑΙ Ο ΑΠΟΚΛΕΙΣΜΟΣ ΤΩΝ ΜΗ ΡΗΤΩΝ ΕΓΓΥΗΣΕΩΝ Ή ΠΡΟΫΠΟΘΕΣΕΩΝ, ΕΠΟΜΕΝΩΣ Ο ΠΑΡΑΠΑΝΩ ΑΠΟΚΛΕΙΣΜΟΣ ΕΝΔΕΧΕΤΑΙ ΝΑ ΜΗΝ ΙΣΧΥΣΕΙ ΣΤΗΝ ΠΕΡΙΠΤΩΣΗ ΣΑΣ. Η ΠΑΡΟΥΣΑ ΕΓΓΥΗΣΗ ΣΑΣ ΠΑΡΑΧΩΡΕΙ ΣΥΓΚΕΚΡΙΜΕΝΑ ΝΟΜΙΚΑ ΔΙΚΑΙΩΜΑΤΑ ΚΑΙ ΕΝΔΕΧΕΤΑΙ ΝΑ ΕΧΕΤΕ ΚΑΙ ΑΛΛΑ ΔΙΚΑΙΩΜΑΤΑ ΤΑ ΟΠΟΙΑ ΔΙΑΦΕΡΟΥΝ ΑΝΑΛΟΓΑ ΜΕ ΤΗΝ ΠΟΛΙΤΕΙΑ Ή ΔΙΚΑΙΟΔΟΣΙΑ.

Η CANON ΔΕΝ ΕΓΓΥΑΤΑΙ ΟΤΙ ΟΙ ΠΕΡΙΕΧΟΜΕΝΕΣ ΣΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΛΕΙΤΟΥΡΓΙΕΣ ΘΑ ΑΝΤΑΠΟΚΡΙΘΟΥΝ ΣΤΙΣ ΑΠΑΙΤΗΣΕΙΣ ΣΑΣ Ή ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ ΘΑ ΕΙΝΑΙ ΑΠΡΟΣΚΟΠΤΗ Ή ΑΠΑΛΛΑΓΜΕΝΗ ΑΠΟ ΛΑΘΗ.

Εάν το Λογισμικό για το οποίο χορηγείται Άδεια Χρήσης παρέχεται σε κάποιο μέσο, όπως CD-ROM, η Canon εγγυάται ότι το μέσο, στο οποίο είναι αποθηκευμένο το Λογισμικό για το οποίο χορηγείται Άδεια Χρήσης, είναι απαλλαγμένο από ελαττώματα των υλικών και της εργασίας υπό κανονική χρήση για μια περίοδο ενενήντα (90) ημερών από την ημέρα που το αποκτήσατε, όπως αυτή προκύπτει από την απόδειξη αγοράς ή με οποιοδήποτε άλλο τρόπο αποδεκτό από την Canon.

ΔΙΚΑΙΩΜΑΤΑ ΠΕΛΑΤΗ. Η ευθύνη της Canon και των αδειοπάροχων αυτής θα εξαντλείται στην αντικατάσταση του μέσου, το οποίο δεν θα ανταποκρίνεται στο περιεχόμενο της ΠΕΡΙΟΡΙΣΜΕΝΗΣ ΕΓΓΥΗΣΗΣ. Η αντικατάσταση του εν λόγω μέσου θα αποτελεί και την αποκλειστική αποζημίωσή σας. Απαραίτητη προϋπόθεση για την αντικατάσταση θα είναι η επιστροφή του εν λόγω μέσου στην θυγατρική εταιρεία πωλήσεων της Canon, που δραστηριοποιείται στην χώρα όπου αποκτήσατε το Λογισμικό για το οποίο χορηγείται Άδεια Χρήσης, με την απόδειξη αγοράς ή οποιοδήποτε άλλο τρόπο αποδεκτό από την Canon. Η ΠΕΡΙΟΡΙΣΜΕΝΗ ΕΓΓΥΗΣΗ δεν εφαρμόζεται εάν η βλάβη του μέσου υπήρξε αποτέλεσμα ατυχήματος, κακής χρήσης ή κακής εφαρμογής του Λογισμικού για το οποίο χορηγείται Άδεια Χρήσης και δεν επεκτείνεται σε οποιονδήποτε άλλο πέρα από τον αρχικό χρήστη του Λογισμικού για το οποίο χορηγείται Άδεια Χρήσης.

7. ΜΗ ΠΑΡΟΧΗ ΕΓΓΥΗΣΕΩΝ. Η ΠΕΡΙΟΡΙΣΜΕΝΗ ΕΓΓΥΗΣΗ ΠΟΥ ΕΜΦΑΝΙΖΕΤΑΙ ΠΑΡΑΠΑΝΩ ΑΠΟΤΕΛΕΙ ΤΗ ΜΟΝΗ ΕΓΓΥΗΣΗ ΠΟΥ ΠΑΡΕΧΕΤΑΙ ΣΕ ΕΣΑΣ ΚΑΙ ΠΑΡΕΧΕΤΑΙ ΑΝΤΙ ΟΠΟΙΩΝΔΗΠΟΤΕ ΑΛΛΩΝ ΕΓΓΥΗΣΕΩΝ, ΠΡΟΫΠΟΘΕΣΕΩΝ, ΔΗΛΩΣΕΩΝ, ΔΕΣΜΕΥΣΕΩΝ, ΟΡΩΝ ΚΑΙ ΥΠΟΧΡΕΩΣΕΩΝ ΜΗ ΡΗΤΑ ΠΡΟΒΛΕΠΟΜΕΝΩΝ ΑΠΟ ΤΗ ΝΟΜΟΘΕΣΙΑ, ΤΑ ΣΥΝΑΛΛΑΚΤΙΚΑ ΗΘΗ Ή ΑΠΟ ΑΛΛΟΥ, Η ΕΦΑΡΜΟΓΗ ΤΩΝ ΟΠΟΙΩΝ ΑΠΟΚΛΕΙΕΤΑΙ ΔΙΑ ΤΗΣ ΠΑΡΟΥΣΑΣ ΣΤΗΝ ΜΕΓΑΛΥΤΕΡΗ ΕΚΤΑΣΗ ΠΟΥ ΕΠΙΤΡΕΠΕΙ Ο ΝΟΜΟΣ.

8. ΑΠΟΚΛΕΙΣΜΟΣ ΘΕΤΙΚΩΝ ΚΑΙ ΑΠΟΘΕΤΙΚΩΝ ΖΗΜΙΩΝ ΚΑΙ ΠΕΡΙΟΡΙΣΜΟΣ ΕΥΘΥΝΗΣ. Η CANON Ή ΟΙ ΑΔΕΙΟΠΑΡΟΧΟΙ ΑΥΤΗΣ ΔΕΝ ΘΑ ΕΥΘΥΝΟΝΤΑΙ ΑΠΕΝΑΝΤΙ ΣΑΣ ΣΕ ΚΑΜΙΑ ΠΕΡΙΠΤΩΣΗ ΓΙΑ ΑΠΟΖΗΜΙΩΣΗ ΕΞΑΙΤΙΑΣ ΟΠΟΙΑΣΔΗΠΟΤΕ ΑΜΕΣΗΣ, ΕΜΜΕΣΗΣ, ΕΠΑΚΟΛΟΥΘΗΣ, ΤΥΧΑΙΑΣ, ΕΙΔΙΚΗΣ Ή ΟΠΟΙΑΣΔΗΠΟΤΕ ΑΛΛΗΣ ΖΗΜΙΑΣ (ΣΥΜΠΕΡΙΛΑΜΒΑΝΟΜΕΝΗΣ ΕΝΔΕΙΚΤΙΚΑ ΖΗΜΙΑΣ  ΠΡΟΕΡΧΟΜΕΝΗΣ ΑΠΟ ΑΠΩΛΕΙΑ ΕΜΠΟΡΙΚΩΝ ΚΕΡΔΩΝ, ΔΙΑΚΟΠΗ ΕΜΠΟΡΙΚΗΣ ΣΥΝΕΡΓΑΣΙΑΣ Ή ΑΠΩΛΕΙΑ ΕΜΠΟΡΙΚΩΝ ΠΛΗΡΟΦΟΡΙΩΝ) ΑΝΕΞΑΡΤΗΤΑ ΑΠΟ ΤΗΝ ΠΛΗΡΟΦΟΡΗΣΗ Ή ΜΗ ΤΗΣ CANON Ή ΤΩΝ ΑΔΕΙΟΠΑΡΟΧΩΝ ΤΗΣ CANON ΣΧΕΤΙΚΑ ΜΕ ΤΗΝ ΠΙΘΑΝΟΤΗΤΑ ΕΠΕΛΕΥΣΗΣ ΤΩΝ ΑΝΩΤΕΡΩ ΖΗΜΙΩΝ. Η ΠΡΟΚΥΠΤΟΥΣΑ ΑΠΟ ΤΗΝ ΠΑΡΟΥΣΑ ΣΥΜΦΩΝΙΑ Ή ΣΕ ΣΧΕΣΗ ΜΕ ΑΥΤΗ ΕΥΘΥΝΗ ΤΗΣ CANON ΚΑΙ ΤΩΝ ΑΔΕΙΟΠΑΡΟΧΩΝ ΑΥΤΗΣ ΕΝΔΟΣΥΜΒΑΤΙΚΗ, ΑΔΙΚΟΠΡΑΚΤΙΚΗ (ΣΥΜΠΕΡΙΛΑΜΒΑΝΟΜΕΝΗΣ, ΕΝΔΕΙΚΤΙΚΑ, ΚΑΙ ΤΗΣ ΕΥΘΥΝΗΣ ΑΠΟ ΑΜΕΛΕΙΑ) Ή ΑΛΛΗΣ ΦΥΣΕΩΣ, ΠΕΡΙΟΡΙΖΕΤΑΙ ΣΤΟ ΠΡΑΓΜΑΤΙΚΟ ΧΡΗΜΑΤΙΚΟ ΠΟΣΟ ΕΣΕΙΣ ΚΑΤΑΒΑΛΛΑΤΕ ΓΙΑ ΤΟ ΠΡΟΪΟΝ ΤΗΣ CANON ΓΙΑ ΤΟ ΟΠΟΙΟ ΕΧΕΙ ΣΧΕΔΙΑΣΘΕΙ ΤΟ ΛΟΓΙΣΜΙΚΟ ΓΙΑ ΤΟ ΟΠΟΙΟ ΧΟΡΗΓΕΙΤΑΙ ΑΔΕΙΑ ΧΡΗΣΗΣ Ή ΠΕΝΤΕ ΔΟΛΑΡΙΑ ΗΝΩΜΕΝΩΝ ΠΟΛΙΤΕΙΩΝ (US$5.00) Ή ΤΟ ΙΣΟΠΟΣΟ ΣΕ ΤΟΠΙΚΟ ΝΟΜΙΣΜΑ.

ΚΑΝΕΝΑΣ ΟΡΟΣ ΤΗΣ ΠΑΡΟΥΣΑΣ ΣΥΜΦΩΝΙΑΣ ΔΕΝ ΘΑ ΕΠΗΡΕΑΖΕΙ ΤΑ ΕΚ ΤΟΥ ΝΟΜΟΥ ΑΠΟΡΡΕΟΝΤΑ ΔΙΚΑΙΩΜΑΤΑ ΤΩΝ ΚΑΤΑΝΑΛΩΤΩΝ.

9. Γενικά: Η παρούσα Συμφωνία συνιστά το σύνολο της συμφωνίας μεταξύ της Canon και εσάς, σχετικά με το Λογισμικό για το οποίο χορηγείται Άδεια Χρήσης, και υπερισχύει όλων των προηγουμένων προφορικών ή γραπτών δηλώσεων, συμφωνιών ή συνεννοήσεων, σχετικά με το Λογισμικό για το οποίο χορηγείται Άδεια Χρήσης. Κανένα από τα μέρη δεν θα έχει καμία αξίωση για αποζημίωση για οποιαδήποτε δήλωση έγινε σε αυτό και στην οποία βασίστηκε προκειμένου να συνάψει την παρούσα Συμφωνία (εκτός εάν η εν λόγω δήλωση ήταν απατηλή) και η μόνη αξίωση του εν λόγω μέρους για αποζημίωση θα είναι για ενδοσυμβατική ευθύνη, όπως αυτή προβλέπεται στην παρούσα Συμφωνία.

Εάν σε οποιαδήποτε χρονική στιγμή, αρμόδιο δικαστήριο κηρύξει οποιοδήποτε μέρος της παρούσας Συμφωνίας ολικά ή μερικά παράνομο, άκυρο ή μη εκτελεστό για οποιονδήποτε λόγο, σύμφωνα με το νόμο οποιασδήποτε δικαιοδοσίας, το γεγονός αυτό δεν θα έχει επιρροή στη νομιμότητα, εγκυρότητα ή δυνατότητα εκτέλεσης οποιουδήποτε άλλου όρου της παρούσας.

Η παράλειψη ή καθυστέρηση εκ μέρους της Canon να ασκήσει οποιοδήποτε δικαίωμα, εξουσία ή ένδικο μέσο βάσει της παρούσας Συμφωνίας, δεν θα συνιστά, σε καμία περίπτωση, παραίτησή της από το εν λόγω δικαίωμα, εξουσία ή ένδικο μέσο.

Καμία τροποποίηση στην παρούσα Συμφωνία δεν θα ισχύει εάν δεν είναι γραπτή και υπογεγραμμένη από εξουσιοδοτημένο αντιπρόσωπο της Canon.

Οι όροι της παρούσας Συμφωνίας, καθόσον αυτή αφορά τις θυγατρικές της εταιρείες ή/και τις συνδεόμενες με αυτήν εταιρείες, δύνανται να εκτελούνται άμεσα από τις εν λόγω θυγατρικές της εταιρείες ή/και τις συνδεόμενες με αυτήν εταιρείες.

Ειδοποίηση περιορισμένων δικαιωμάτων της Κυβέρνησης των Η.Π.Α.
Το σύνολο του Λογισμικού για το οποίο χορηγείται Άδεια Χρήσης που παρέχεται στην Κυβέρνηση των Η.Π.Α. σύμφωνα με τις διακηρύξεις που εγκρίθηκαν την 1η Δεκεμβρίου 1995 ή μετά από αυτή την ημερομηνία, παρέχεται με τα εμπορικά δικαιώματα άδειας χρήσης και τους περιορισμούς που περιγράφονται σε άλλο σημείο στο παρόν έγγραφο. Το σύνολο του Λογισμικού για το οποίο χορηγείται Άδεια Χρήσης που παρέχεται στην Κυβέρνηση των Η.Π.Α. σύμφωνα με τις διακηρύξεις που εγκρίθηκαν πριν την 1η Δεκεμβρίου 1995 παρέχεται με ΠΕΡΙΟΡΙΣΜΕΝΑ ΔΙΚΑΙΩΜΑΤΑ, όπως προβλέπεται στον κανονισμό FAR, 48 CFR 52.227-14 (ΙΟΥΝΙΟΣ 1987), ή τον κανονισμό DFAR, 48 CFR 252.227-7013 (ΟΚΤΩΒΡΙΟΣ 1988), όπως είναι εφαρμοστέος.
